Lakaat a ra Sejan da ampoezoniñ Drusus Yaouank, advab Tiber. Bodet eo ar gward pretorian gantañ en ur chazarn hepken e Roma. Aonik eo ar gouarnamant rak iriennoù a bep seurt e gwir pe e gaou. Embannet e vez lezennoù dispis da wareziñ ar galloud o kreñvaat evel-se enkrez an diraniezh. E vad a ra Sejan eus an aergelch-se a-benn kreñvaat e challoud. Kregiñ a ra da vezañ mestr war ar Sened ha war Tiber. Ur wech kollet e vab gantañ e tilez Tiber traoù an Impalaeriezh evit en em reiñ dar plijadurioù.